alexandrainst/scandi-wiki huggingface dataset:
Hadeland og Land prosti

Hadeland og Land prosti er et prosti i Hamar bispedømme i Den norske kirke. Prosten har sete på Jaren.

Hadeland og Land prosti dekker de fem kommunene Nordre Land, Søndre Land, Gran og Lunner med cirka  innbyggere. Det betjenes av ti prester, medregnet prosten. Prostiet utgjør et elles beredskapsområde i samarbeid med Toten prosti.

Historikk
Prostiet ble opprettet 1. oktober 1864, ifølge kgl.res. av 27. februar samme år, og skulle bestå av Jevnaker og Lunner fra Hadeland, Ringerike og Hallingdal prosti og Land fra Valdres prosti. Land prestegjeld ble delt i Søndre Land og Nordre Land i 1866, Brandbu ble utskilt fra Gran i 1897, og Lunner fra Jevnaker i 1906. Som følge av kommunereformen i 2020 ble Jevnaker flyttet fra daværende Oppland fylke til Viken. Den 1. januar 2022 ble derfor Jevnaker overført fra Hadeland og Land prosti i Hamar bispedømme til Ringerike prosti i Tunsberg bispedømme.

Kirkelige fellesråd, menigheter og kirker 
Etter reformeringen av Den norske kirke på begynnelsen av 2000-tallet forsvant prestegjeldene, til fordel for likeverdige kirkelige fellesråd med menigheter. De første fellesrådene så dagens lys i 1997. Disse er satt til å styre den kommunale forvaltningen av kirken lokalt, så personal, økonomi, byggdrift og gravplassforvaltning har blitt flyttet fra kommunen til dette nyopprettede forvaltningsorganet.

 Hamar bispedømme
 Hadeland og Land prosti
 Gran kirkelige fellesråd
 Gran/Tingelstad menighet
 Nikolaikirken (ei av søsterkirkene på Granavollen)
 Mariakirken (ei av søsterkirkene på Granavollen)
 Tingelstad gamle kirke (St. Petri)
 Tingelstad kirke
 Grymyr kirke
 Grinaker stavkirketuft
 Moen/Ål menighet
 Moen kirke
 Ål kirke
 Brandbu menighet
 Nes kirke
 Bjoneroa menighet
 Sørum kirke
 Lunner kirkelige fellesråd
 Lunner menighet
 Lunner kirke
 Oppdalen kapell
 Grua/Harestua menighet
 Grua kirke
 Harestua kapell
 Søndre Land kirkelige fellesråd
 Søndre Land menighet
 Hov kirke
 Fluberg menighet
 Fluberg kirke
 Skute menighet
 Skute kirke
 Nordre Land kirkelige fellesråd
 Østsinni menighet
 Østsinni kirke
 Vølstad kirke
 Nordsinni menighet
 Nordsinni kirke
 Haugner kirke
 Torpa menighet
 Åmot kirke
 Kinn kirke
 Lunde menighet
 Lunde kirke

Referanser

Eksterne lenker 
Om prostiet hos Hamar bispedømme	
Hadeland og Land prosti i Arkivportalen

Prostier i Hamar bispedømme
Religion i Innlandet
Etableringer i 1864
Sauda I

Sauda I er et nedlagt vannkraftverk i Hellandsbygda i Sauda kommune, som ble satt ut av drift 10. oktober 2008. 

Kraftverket utnyttet vannfallet fra Dalvatn og er Saudas eldste, satt i drift 18. oktober 1919. Den årlige produksjonen lå på ca. 200 GWh, og totalt produserte kraftverket 17,3 TWh. 

Det er installert 5 peltonturbiner på 6,6 MW hver.

Vannet fra Dalvatn brukes nå i Sønnå kraftverk via en lang tunnel.

Kraftverket er ansett som en viktig del av norsk industrihistorie, og er brukt i mange illustrasjoner som forsiden på skolebøker, og eies av Saudefaldene. Bygningen er 800 m², oppført i mur og ligger ved enden av Storlivannet.

Grunnet Saudautbyggingen er to eldre kraftverk i Sauda stengt, henholdsvis Sauda I og Sauda III. Det arbeides med å bevare Sauda III, og det er derfor bestemt at Sauda I skal rives.

Kilder
NVE
Elkem

Vannkraftverk i Rogaland
Kraftverk i Sauda
Tidligere kraftverk i Norge
EM i friidrett 1934 – Høydehopp menn

De offisielle resultatene ved øvelsen Høydehopp herrer ved EM i friidrett 1934 i Torino, Italia. 

Birger Halvorsen representerte Norge og vant sølvmedaljen. 


Finalen

Eksterne lenker
 Resultater
 Norske EM-deltakere

EM i friidrett 1934
Høydehopp
EM i friidrett 1934 – Maraton menn

Øvelsen Maraton menn ved EM i friidrett 1934 i Torino, Italia den 9. september.

Resultater
9. september

Referanser

Eksterne lenker
 Resultater

EM i friidrett 1934
Maraton
Miles College

Miles College er et privat, kristent universitet i Birmingham i delstaten Alabama, USA. Det ble opprettet i 1905 som et av de historiske svarte læresteder i USA, som fra første stund tok inn afroamerikanske studenter.

Ved universitetet var det 1,738 studenter og 147 vitenskapelig ansatte i 2006, og samme året var skolepengene US$ 6,410 for studentene. Studiene gis opp til bachelornivå.

Eksterne lenker
 

Universiteter i Alabama
Utdanningsinstitusjoner etablert i 1905
1905 i USA
1900-årene i Alabama
Bodrum

Bodrum (tidligere Halikarnassos) er en tyrkisk havneby i provinsen Muğla, sørvest i landet ved et punkt som sjekker innløpet til Kosgulfen. Sørvest av Bodrum, om lag 20 km i luftlinje ligger den greske øya Kos. Byen ble kalt for Halikarnassos av Karia i antikken og var berømt for sitt store gravmonument, mausoleet for Maussolos, som tilhørte et av de syv store underverker i den antikke verden. Festningen i Bodrum, bygget av korsfarere på 1400-tallet, har utsyn utover havnen og marina. Ved festningen er det i dag også et museum for undervannsarkeologi. 

Dagens Bodrum er en kjent turistby og har en stor yachthavn. Bodrum har mange kulturfestivaler i løpet av året. Bodrum ligger kun halvannen time fra det nye turistområdet Altinkum som i 2009 fikk Sør-Europas nest største marina for yachter og ferger.

Byen hadde en befolkning på 118&nbsp237 i 2009.

Etymologi 
Navnet Bodrum er avledet fra Petronion/Petronium, navnet på festningen ettersom den var viet den hellige Peter. Før den tid het byen Halikarnassos, gresk: Ἁλικαρνασσός,, tyrkisk: Halikarnas.

Klima 
Bodrum har et middelhavsklima. Gjennomsnittlig vintertemperatur er 15°C og om sommeren 34°C. Somrene er varme og fuktige mens vintrene er milde og hovedsakelig solfylte.

Litteratur  
 Thiollet, Jean-Pierre (2010). Bodream, Anagramme Ed., ISBN 978 2 35035 279 4.

Referanser

Eksterne lenker 
 Bodrums offisielle nettsted (engelsk)

Byer i Tyrkia
Muğla (provins)

la:Halicarnassus
Stillman College

Stillman College er et privat, kristent universitet i Tuscaloosa i delstaten Alabama, USA. Det ble opprettet i 1870 som et av de historiske svarte læresteder i USA, som fra første stund tok inn afroamerikanske studenter.

Ved universitetet var det 1,458 studenter og 86 vitenskapelig ansatte i 2006. Studiene gis opp til bachelornivå.

Eksterne lenker
 

Universiteter i Alabama
Utdanningsinstitusjoner etablert i 1870
1870 i USA
1870-årene i Alabama
Fjell i Finnmark

Dette er en liste over de 30 høyeste fjellene i Finnmark med en primærfaktor på minst 50 meter, samt øvrige kommunetopper.

Kilder 

 
 Toppomania.info som har benyttet følgende kilder:
 Norge 1:50 000-kart
 Kunnskapsforlagets Store Norgesatlas.
 Norgesglasset til Statkart

Finnmark
Finnmark
Fort Valley State University

Fort Valley State University er et delstat-eid universitet i Atlanta i delstaten Georgia, USA. Det ble opprettet i 1895 som et av de historiske svarte læresteder i USA, som fra første stund tok inn afroamerikanske studenter.

Ved universitetet var det 2 174 studenter og 121 vitenskapelig ansatte i 2006, med skolepenger som utgjorde US$ 3 856 for syudenter fra Georgia. Studiene gis opp til doktorgradsnivå.

Eksterne lenker
 

Universiteter i Georgia (USA)
Utdanningsinstitusjoner etablert i 1895
1895 i Georgia (USA)
Peach County
Dillard University

Dillard University er et delstat-eid universitet i New Orleans i delstaten Louisiana, USA. Det ble opprettet i 1869 som et av de historiske svarte læresteder i USA, som fra første stund tok inn afroamerikanske studenter.

Ved universitetet var det 1 124 studenter og 116 vitenskapelig ansatte i 2006, med skolepenger som utgjorde US$ 12 240. Studiene gis opp til bachelornivå.

Eksterne lenker
 

Universiteter i Louisiana
Utdanningsinstitusjoner etablert i 1869
1869 i Louisiana
Coppin State University

Coppin State University er et delstateid universitet i Baltimore i delstaten Maryland, USA. Det ble opprettet i 1900 som et av de historiske svarte læresteder i USA, som fra første stund tok inn afroamerikanske studenter.

Ved universitetet var det 4 003 studenter og 202 vitenskapelig ansatte i 2006, med skolepenger som utgjorde US$ 4 900 for studenter fra Maryland. Studiene gis opp til mastergradnivå og profesjonsgraden First Professional.

Eksterne lenker
 

Universiteter i Maryland
Utdanningsinstitusjoner etablert i 1900
1900 i Maryland
Baltimore
Alcorn State University

Alcorn State University er et delstatseid universitet i det kommunefrie tettstedet Lorman i delstaten Mississippi, USA. Det ble opprettet i 1871 som et av de historiske svarte læresteder i USA, som fra første stund tok inn afroamerikanske studenter.

Ved universitetet var det 4 616 studenter og 203 vitenskapelig ansatte i 2006, med skolepenger som utgjorde US$ 4 156 for studenter fra Missouri. Studiene gis opp til mastergradnivå.

Eksterne lenker
 

Universiteter i Mississippi
Utdanningsinstitusjoner etablert i 1871
1871 i Mississippi
Mississippi Valley State University

Mississippi Valley State University er et delstateid universitet i tettstedet Itta Bena i delstaten Mississippi, USA. Det ble opprettet i 1946 som et av de historiske svarte læresteder i USA, som fra første stund tok inn afroamerikanske studenter.

Ved universitetet var det 3 132 studenter og 168 vitenskapelig ansatte i 2006, med skolepenger som utgjorde US$ 4 279 for studenter fra Mississippi. Studiene gis opp til mastergradnivå.

Eksterne lenker
 

Universiteter i Mississippi
Utdanningsinstitusjoner etablert i 1946
1946 i Mississippi
Korsfjorden (Sør-Varanger)

Korsfjorden (nordsamisk: Ruossavuotna) er et sund mellom Bøkfjorden og der Kjøfjorden og Neidenfjorden møtes. Sundet ligger sør for Varangerfjorden i Sør-Varanger kommune i Finnmark. Sundet går mellom fastlandet og sørsida av Skogerøya, det har sitt østlige innløp mellom Svenskesteinneset og Tømmerneset, det vestlige innløpet er mellom Skogerøyneset og Buholmen.

E6 Strekker seg langs en del av sundet på fastlandssida, langs veien ligger de bebodde stedene Lonkuselv og Tusenvik. Den lille grenda Høybukt ligger også ved sundet, og i umiddelbar nærhet til den; Kirkenes lufthavn. Skogerøya er i sin helhet ubebodd i dag, men det fraflytta stedet Steinskjærnes ligger ved sundet. Deler av fastlandssida har militære restriksjoner i tilknytning til Garnisonen i Sør-Varanger.

Referanser 

Sund i Troms og Finnmark
Fjorder i Sør-Varanger
Kjøfjorden

Kjøfjorden (nordsamisk: Njávdámvuonna – «Neidenfjorden») er et sund sør for Varangerfjorden i Sør-Varanger kommune i Finnmark. Sundet går mellom vestsida av Skogerøya i øst og fastlandet i vest. Det har sitt nordlige innløp mellom Čoahkenjárga i vest og Kjøøya i øst, det sørlige innløpet er mellom Skogerøyneset i øst og Storbukt i vest.

Langs sundet ligger flere fraflytta steder som Valen, Straumsnes, Nord-Leirvåg og Revøysund. Det eneste stedet som ikke er fraflytta er den veilause bygda Storbukt. Sør for Kjøfjorden ligger en fjord som kalles Munkefjorden og Neidenfjorden i henholdsvis indre og ytre del. Øst for Kjøfjorden, på motsatt side av Skogerøya, ligger Korsfjorden og Bøkfjorden.

Referanser 

Sund i Troms og Finnmark
Fjorder i Sør-Varanger
Lincoln University of Missouri

Lincoln University  er et delstateid universitet i Jefferson City i delstaten Missouri, USA. Det ble opprettet i 1866 som et av de såkalte historiske svarte læresteder i USA.

Ved universitetet var det 3 224 studenter og 199 vitenskapelig ansatte i 2006, og samme året var skolepengene US$ 5 123 for studenter folkeregistrert i Nebraska. Studiene gis opp til mastergradsnivå.

Eksterne lenker
 

Universiteter i Missouri
Utdanningsinstitusjoner etablert i 1866
1866 i Missouri
Thor Bjarne Bore

Thor Bjarne Bore (født 10. januar 1938 i Molde, død 22. desember 2019) var en norsk redaktør og politiker (V). 

Bore var utdannet cand.mag. fra Universitetet i Oslo med fagkretsen matematikk, astronomi og historie. 

Bore var redaktør i Romsdals Budstikke fra 1966 til 1970 og ble sjefredaktør i Vårt Land i 1974. Der ble han til 1983, da han ble sjefredaktør i Stavanger Aftenblad, en stilling han innehadde til 2000. 

Bore var styreleder (2001–2006) i Kirkens Nødhjelp og leder (2002–2006) av Kirkerådet, leder av TV2-utvalget (1983–85), Kontaktutvalget mellom dagspressen og staten, medlem av Ytringsfrihetskommisjonen (1997–1999), Innsynsutvalget (2000–2008), styret i Statistisk sentralbyrå (2000–2008), styret i NRK (2002–2006) og redaktør i The Norseman (2001–2007). 

Han mottok Kongens fortjenstmedalje i gull i 2005.

Han var gift med journalisten Marie Rein Bore. Bjørn Kristoffer Bore fulgte etter sin far og ble i 2019 sjefredaktør i Vårt Land. Pressemannen Geir Arne Bore er også deres sønn.

Referanser

Eksterne lenker 
 
 Thor Bjarne Bores blogg

Norske redaktører
Venstre-politikere i Rogaland
Lokalpolitikere i Stavanger
Ledere av Kirkerådet
Kongens fortjenstmedalje i gull
Personer fra Molde kommune
Terje Thorslund

Fred Terje Thorslund (født 15. mars 1945 i Stockholm) er en norsk tidligere friidrettsutøver. Han vant bronsemedalje i spydkast under EM 1974 i Roma.

Sesongene 1964-73 
Allerede som junior presterte Thorslund kast på høyt seniornivå. I 1964 oppnådde han 73,48 m som best. I 1966 forbedret han sin personlige rekord til 79,34 m, og ble norgesmester samme år. Han deltok i EM 1966 i Budapest, men klarte ikke å kvalifisere seg til finalen. I alle sesongene fra 1967 til -73 slet han med prestasjoner godt under nasjonalt toppnivå.

Sesongene 1974-81 
I 1974 kom han tilbake og kastet så langt at han ble tatt ut til EM i Roma. I kvalifiseringen fikk han opp et kast på 80,10 m. Thorslund var ikke blant medaljefavorittene, men i finalen slo han til med et kast på hele 83,68 m, et kast som holdt til en bronseplass. Under OL 1976 kastet han 82,52 m i kvalifiseringen, men måtte nøye seg med 78,24 m og en 11.-plass i finalen.
 
Under EM 1978 i Praha endte Thorslund på 9.-plass etter et bestekast på 80,42 m. Med 85,74 m under NM i Larvik i 1979 satte Thorslund sin siste personlige rekord.

NM-medaljer 
 1966: Gull, 75,28 m
 1974: Sølv, 75,70 m
 1975: Sølv, 77,02 m
 1976: Gull, 81,74 m
 1977: Gull, 80,62 m
 1978: Sølv, 79,14 m
 1979: Gull, 85,74 m
 1980: Sølv, 82,54 m
 1981: Bronse, 77,08 m
I 1977 fikk han kongepokalen for vinnerresultatet.

Kilder 
 Sportsboken, aktuelle årganger. Oslo
 Friidrott, aktuelle årganger. Hälsingborg.

Eksterne lenker 
 

'

Norske spydkastere
Deltakere for Norge under Sommer-OL 1976
Friidrettsutøvere under Sommer-OL 1976
Kongepokalvinnere i friidrett
Norgesmestere i friidrett
EM-bronsemedaljevinnere i friidrett for Norge
Fakultet for naturvitenskap og teknologi (UiT)

Fakultetetet er Universitetet i Tromsøs avdeling for forskning og studier i matematikk, i naturvitenskaplige fag og teknologi. 

Fakultetet har følgende institutter:
 Institutt for fysikk og teknologi
 Institutt for kjemi
 Institutt for geologi
 Institutt for matematikk og statistikk
 Institutt for informatikk
 Institutt for ingeniørvitenskap og sikkerhet

I tillegg tilhører Tromsø geofysiske observatorium (TGO) fakultetet. TGO har ansvar for å drive Universitetets forskningsstasjon på Ramfjordmoen (ca. 20 km fra Tromsø).

Arne Smalås er dekan, Cordian Riener er prodekan for forskningsutdanning og Hilja Huru er prodekan for undervisning.

Eksterne lenker
 Fakultetets nettsider

Matematisk-naturvitenskaplig fakultet
Aud Blankholm

Aud Blankholm (født 1. november 1947 i Ørsta) er utdannet sykepleier. I 1981 ble hun personlig sekretær for sosialminister Leif Arne Heløe, en stilling hun hadde frem til 1983, da hun ble leder av Norsk Sykepleierforbund et verv hun hadde frem til 1987.
Hun var administrerende direktør ved Aker sykehus i perioden fra 1988 frem til 1990, da hun ble personaldirektør i Administrasjonsdepartementet. Senere samme år ble hun statens personaldirektør. Hun ble generalsekretær i Norsk Sykepleierforbund i 1995 en stilling som ble avbrutt en tid da hun var leder av Akademikernes Fellesorganisasjon fra 1999 til 2001.

Utmerkelser 
I 2004 ble Aud Blankholm utnevnt til æresmedlem i Norsk Sykepleierforbund. I begrunnelsen nevnes spesielt til hennes innsats for å løfte sykepleiernes lønn, arbeidet for å sikre sykepleie som selvstendig fag under egen ledelse, kampen mot avkortet sykepleierutdanning og gjennomføringen av tidenes desentralisering i NSF på 80-tallet.

Referanser

Eksterne lenker 
 Sykepleierforbundet om Aud Blankholm
 Æresmedlem

Norske fagforeningspersoner
Norske sykepleiere
Personer fra Ørsta kommune
Bo Lindman

Bo Sigfrid Gabriel Lindman (født 8. februar 1899 i Stockholm død 30. juli 1992 i Solna) var en svensk sportsutøver som deltok i flere olympiske leker, 1924 i Paris, 1928 i Amsterdam og 1932 i Los Angeles.

Lindman ble olympisk mester i moderne femkamp i OL 1924 i Paris. Han vant konkurransen foran tre landsmenn. Fire år senere, i OL 1928 i Amsterdam, kom han på andreplass bak landsmannen Sven Thofelt. Samme plassering fikk han i OL 1932 i Los Angeles, kun slått av landsmannen Johan Gabriel Oxenstierna.

OL-medaljer 
  1924  Paris -  Gull i moderne femkamp  Sverige
  1928  Amsterdam - Sølv i moderne femkamp  Sverige
  1932  USA - Sølv i moderne femkamp  Sverige

Eksterne lenker 
 

Svenske fektere
Svenske moderne femkjempere
Olympiske mestere for Sverige
Deltakere for Sverige under Sommer-OL 1924
Moderne femkjempere under Sommer-OL 1924
Medaljevinnere under Sommer-OL 1924
Deltakere for Sverige under Sommer-OL 1928
Moderne femkjempere under Sommer-OL 1928
Medaljevinnere under Sommer-OL 1928
Deltakere for Sverige under Sommer-OL 1932
Fektere under Sommer-OL 1932
Moderne femkjempere under Sommer-OL 1932
Medaljevinnere under Sommer-OL 1932
Personer fra Stockholm
Fødsler i 1899
Dødsfall i 1992
Olympiske medaljevinnere i moderne femkamp
Det norske Skogselskap

Det norske Skogselskap er en landsomfattende medlemsorganisasjon med 12 000 medlemmer, organisert i 18 fylkesskogselskap. Skogselskapet ble stiftet 26. september 1898 på initiativ av Axel Heiberg.

Ut fra visjonen at alle mennesker skal få oppleve skogen som en verdifull kilde til livskvalitet, har skogselskapet som mål å fremme forståelse for skogens mangesidige betydninger, og arbeide for økt verdiskapning og en langsiktig bærekraftig forvaltning av skogen. 

Gjennom fylkesskogselskapa driver skogselskapet en rekke planteskoler. De utarbeider informasjonsmateriell for skoler og skogbrukere. Direktør i skogselskapet er Trygve Enger.

Fylkesskogselskap
Skogselskapet i Østfold
Skogselskapet i Hedmark
Oppland Skogselskap
Oslo og Akershus Skogselskap
Skogselskapet i Buskerud
Vestfold Skogselskap
Telemark Skogselskap
Skogselskapet i Aust-Agder
Skogselskapet i Vest-Agder
Skogselskapet i Rogaland
Bergen og Hordaland Skogselskap 
Sogn og Fjordane Skogselskap
Skogselskapet i Møre og Romsdal
Skogselskapet i Trøndelag
Namdal Skogselskap
Helgeland Skogselskap
Salten Skogselskap
Troms Skogselskap
Finnmark Skogselskap

Norske organisasjoner
Organisasjoner etablert i 1898
1898 i Norge
Norsk skogbruk
Gilje

Gilje er en fiskeredskap som brukes til laksefiske. Den kan best beskrives som en krysning mellom en not og en stor håv.

Oppsettet består av en not som blir senket slik at det delvis ligger flatt under vann, dels har et hjørne over vann, på et sted det er kjent vandreløype for fisken. Der må være en loddrett fjellside som fortsetter å være loddrett noen meter ned i vannet. Over stupet må det være en liten hylle i fjellet (en gilje) der fiskeren befinner seg. Fisket er best i tussmørke.

Fisket foregår ved at man har en vaktpost som ser når der svømmer laks over garnet. Den blir ledet inn mot toppen av garnet – og så gjelder det å trekke opp kantene av garnet før fisken rekker å snu. Vanligvis er garnfiske etter laks i elver og innsjøer forbudt, men giljeeierne har dispensasjon ut fra at metoden er hevdvunnen på det aktuelle stedet.

Denne fiskemåten har trolig røtter tilbake til steinalderen, og var utbredt på Vestlandet før i tiden (den første gilja ble reist på slutten av 1800-tallet.) I dag finnes bare få slike giljer i drift. Det mest synlige tegn på giljedrift er en hytte – eller tuftene etter en slik – på et ellers uforklarlig sted i brattfjellet ned mot elva, forbundet med en tydelig «geitesti», gjerne med trinnforsterkninger i jern eller treverk.

Kilder
Laksegiljene og sitjenota, Kulturhistorisk vegbok Hordaland
Gilje, Store norske leksikon

Fiskeredskap
Elvesandjeger

Elvesandjeger (Cicindela maritima) er en av billene i delgruppen (underfamilien) sandjegere (Cicindelinae) i familiegruppen løpebiller. I Norge har elvesandjegeren fått status som prioritert art etter naturmangfoldloven, noe som innebærer at det er fastsatt spesielle regler som beskytter både den og habitatet den lever i.

Utbredelse  
Elvesandjeger er utbredt i Europa, Sibir og Mongolia. I Norge er den funnet på sandflater langs elvene Gaula, Gudbrandsdalslågen, Altaelva og Karasjokka. Sannsynligvis finnes det fortsatt også bestander langs Glomma.

Utseende 
Elvesandjeger er mellom 10–13 millimeter lang.  Den har en svart-brun farge med lyse korte flekker som danner noe som ligner tverrbånd på oversiden. Munnskjoldet (clypus) og kjevene er lyse.

Levevis 
Elvesandjeger finnes i tilknytning til åpne solrike tørre lokaliteter, og finnes i Norge på store sandflater langs noen få store elver. I Danmark og Mellom-Europa er den derimot knyttet til havstrender. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Både de voksne og larvene lever som rovdyr.

Referanser

Litteratur 
 
 Lindroth, C.H. 1974. Coleoptera: Carabidae. Handbooks ident. Br. Insects 4 (2). side 1-146. British Entomological Society, London.
 Lindroth, C.H. 1985. The Carabidae Coleoptera of Fennoscandia and Denmark. Fauna Entomol. Scand. 15 (1) side 1-232
 Lindroth, C.H. 1986. The Carabidae Coleoptera of Fennoscandia and Denmark. Fauna Entomol. Scand. 15 (2) side 233-497.
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Elvesandjeger – en bille som kan bli borte Miljøverndepartementet
 Handlingsplan for elvesandjeger Direktoratet for naturforvaltning
 Tree of Life – Sandjegere (Cicindelinae, Carabidae) engelskspråklig
 Cicindela online
 Norsk Entomologisk forening 
 Miljøstatus i Norge: Elvesandjeger

Sandjegere
Prioriterte arter etter naturmangfoldloven
Dyr formelt beskrevet av Pierre André Latreille
Biller formelt beskrevet i 1822
Biller på norsk rødliste
Dyr formelt beskrevet av Pierre François Marie Auguste Dejean
Aravind Adiga

Aravind Adiga (født 1974 i Madras) er en indisk journalist og forfatter. For debutromanen Hvit tiger vant han Bookerprisen for 2008.

Aravind Adiga ble født i Chennai. Han vokste opp i Mangalore og studerte ved Canara High School og senere St. Aloysius' College, der han ble uteksaminert i 1990. Etter at han flyttet til Sydney i Australia sammen med familien, studerte han ved James Ruse Agricultural High School. Han studerte engelsk litteratur ved Columbia University, New York og Magdalen College ved University of Oxford.

Karriere 
Adiga startet journalistkarrieren som finansjournalist, han fikk blant annet publisert artikler i Financial Times, Money og The Wall Street Journal.

Senere arbeidet han i tre år som korrespondent for Time Magazine, før han ble frilansjournalist. I denne perioden skrev han The White Tiger. I dag er han bosatt i Mumbai.

Bibliografi 
 Hvit tiger (Cappelen Damm, 2008)
 Mellom attentatene (Cappelen Damm, 2010)
 Siste mann i tårnet (Cappelen Damm, 2012)

Referanser

Eksterne lenker 
 
 Omtale på Cappelen Damms nettsider
 Anmeldelse av The White Tiger  av The Telegraph

Indiske forfattere
Indiske journalister

Personer fra Mangalore
Personer fra Chennai
Fødsler i 1974